Өршәк-Мең улусы территорияһында XIX быуат аҙағында башлыса украин күскенселәренән торған өс торама пункт барлыҡҡа килә. Һамар крәҫтиәндәре алпауыт Пущинанан һатып алған ерҙә Марьевка ҡасабаһына нигеҙ һала, ә 1892 йылда Ивановтан ер һатып ала. 4 йылдан һуң унда 192 кеше йәшәгән 30 йорт иҫәпләнә. Шул уҡ урында тиерлек 1893 йылда Харьков губернаһынан күсеп килеүселәр төпләнә, улар Иньковтан 587 дисәтинә ерҙе шәхси милеккә һатып ала. Был яңы Степановка ауылында 68 йортта 414 кеше иҫәпләнә.  Игенселек менән шөғөлләнгәндәр. 20 быуат 30‑сы йылдарынан алып хәҙерге исемен һәм статусын йөрөтә. 60‑сы йылдарҙа ауылға 19 быуат аҙағында нигеҙләнгән Макаров ауылы ҡушыла.